عدالت و اینکیشاف پارتیسی‌نین سؤزچوسو عمر چلیک یونانیستان صلاحیت‌لی‌لرین تورکیه کیمی بؤیوک بیر دؤولتله نئجه دانیشماغی اؤیرنمه‌لی اولدوغونو سؤیله‌ییب.
عمر چلیک پارتیسی‌نین ژوئن آیی نین 15-ده مرکزی قرار ایجرا هئیتی ایجلاسی‌نین گوندمینی قیمتلندیریرکن دوغو آغ دنیز و اگه دنیزیندکی وضعیتله علاقه‌دار یونانیستان و گونئی قیبریس روم ایجماسی‌نین موناسیبت‌لرینی تنقید ائده‌رک دئییب:
"اگه و دوغو آغ دنیزینده باریش ایله باغلی ضمانتیمیزی آچیق شکیلده نوماییش ائتدیررکن یونانیستانین و یا گونئی قیبریس-ین داواملی تخریباتینی اوشاق خسته‌لیک‌لری اولا‌راق گؤروروک. یونانیستان-دا بیر ناظیر اؤلکه‌سی‌نین ایچ سیاستینه یؤنلدیلمیش (تورکیه ایله) ساواش دان (تورکیه-‌یه قارشی) عسگری مانوردان دانیشیر. یونانیستانین مودافعه ناظیری و یا باشقا‌لاری آغلاباتان بیر دیلده دانیشماغی اؤیرنمه‌لی‌دیر. تورکیه کیمی بؤیوک بیر دؤولتله نئجه دانیشماغی اؤیرنمه‌لی‌دیر. بیز بونا جدی یاناشما‌لی اولساق و عینی شکیلده جاواب وئرسک جدی گرگین‌لیگه سبب اولار".
